Londýn 16. apríla (TASR) - Desiatky dobrovoľných "naháčov" sa v utorok večer zhromaždilo neďaleko historickej budovy britského parlamentu na nábreží Temže, aby pózovalo pred objektívom Spencera Tunicka.
Utorkovej londýnskej fotografie, ktorú Tunick naplánoval presne v deň otvorenia neďalekej galérie Saatchi, sa zúčastnilo 160 dobrovoľníckych modelov. Nevšedné zoskupenej v historickom Londýne vyvolalo záujem turistov, ktorých prestali zaujímať známe pamätihodnosti a fotili výlučne pózujúcich nudistov.
Tridsaťpäťročný fotograf sa vo svete preslávil práve svojimi fotografiami hromadných aktov, ktoré od roku 1992 organizuje v rôznych mestách sveta. Doteraz sa mu podarilo nafotiť viac ako 50 skupinových aktov, pričom za niektoré z nich sa Tunick dostal do rozporu s políciou.